Երեւանի կենտրոնում՝ Աբովյան փողոցի վրա, շուտով վեր է խոյանալու «Կեմպինսկի» աշխարհահռչակ հյուրանոցային ցանցի երեւանյան մասնաճյուղը: Մոսկվա կինոթատրոնի դիմաց՝ նախկին Աստաֆյան համալիրի շենքի տեղում, ամիսներ առաջ մեծ թափով շինաշխատանքներ սկսվեցին: Հյուրանոցը կառուցում են Ազգային ժողովի «Ծառուկյան» խմբակցության ղեկավար Գագիկ Ծառուկյանի հիմնադրած «Մուլտի գրուպ կոնցեռն» ընկերությունն ու «Ա.Ս.Դ.Հոթել» ՓԲԸ-ն: «Կեմպինսկի» հյուրանոցի նախագծումն իրականացվում է «Հայնախագիծ» ընկերությունում, որի տնօրեն Գրիգոր Ազիզյանը «Հայկական ժամանակ»-ի հետ զրույցում որոշ մանրամասներ է հայտնել ապագա հյուրանոցի վերաբերյալ: